OpenLLM-France/wikimedia huggingface dataset:
# Neòfit VIII de Constantinoble

Neòfit VIII (en grec Νεόφυτος Η') va ser Patriarca de Constantinoble de l'any 1891 al 1894.
Va néixer l'any 1832 i amb sis anys va entrar en un monestir on hi tenia uns parents monjos. L'any 1851 va ser ordenat diaca. Més tard va ser assistent del metropolità de Nissa. Va deixar aquest lloc i va marxar a l'Imperi Alemany, i va estudiar teologia a Múnic durant uns dos anys iva aprendre alemany. Quan va tornar va ser secretari i ardiaca del metropolità d'Amasya, que el va ordenar sacerdot i arximandrita.
El 25 de novembre de 1867 va ser elegit bisbe d'Eleuteròpolis. El 19 de gener de 1872 va ser metropolità de Filipòpolis. El 1878, Neòfit va ser un dels candidats al tron patriarcal que finalment va ser per Joaquim III. L'any 1880 va ser metropolità d'Adrianòpolis, càrrec que va mantenir fins al 1886, quan va dimitir i va anar al monestir de Vatopedi al Mont Atos. El 1887, però, Neòfit va ser elegit bisbe metropolità de Pelagònia i el 1891, de Nicòpolis i Préveza.
Després de la mort del patriarca Dionís V, Neòfit va ser elegit patriarca el 27 d'octubre de 1891, però no sense polèmica: en aquell moment, hi havia dues faccions, els que anaven al seu favor i els seus contraris. El 2 de novembre del mateix any, Neòfit va ser presentat al sultà Abdul Hamid II i entronitzat. Durant el seu patriarcat es va enfrontar amb l'anomenada «Qüestió de les escoles», on es va discutir la situació de les escoles religioses gregues dins de l'Imperi Otomà i l'afegitó del coneixement de la llengua turca al currículum dels estudiants. Va iniciar també la inscripció de totes les esglésies i monestirs del Patriarcat.
El 25 d'octubre de 1894 Neòfit es va veure obligat a dimitir i es va retirar a les Illes dels Prínceps, on va morir el 18 de juliol de 1909.

## Referències

* ↑ «Νεόφυτος Η´». Ecumenical Patriarchate of Constantinople.. [Consulta: 22 juliol 2023].
# Nyctimystes dayi

Nyctimystes dayi és una espècie de granota que es troba a Austràlia.

## Referències

* Fordham et al (2006). Nyctimystes dayi. Llista Vermella de la UICN, Unió Internacional per a la Conservació de la Natura, 2006. Consultat el 2 gener 2008 (en anglès). (anglès)

## Enllaços externs

* Àmplia informació sobre aquesta granota. (anglès)
# RT

RT (antigament denominat Russia Today) és un canal rus de notícies de difusió global. Emet en àrab, anglès, castellà i rus i pot sintonitzar-se via satèl·lit i cable a 100 països o a tot el món a través del seu lloc web.
La missió de RT és informar de l'actualitat a Rússia i als estats de la seva òrbita i oferir als espectadors un punt de vista rus dels esdeveniments locals i internacionals. En aquest sentit, RT és similar a altres canals internacionals com France 24, Deutsche Welle o la China Central Television.
RT va ser fundada el 2005 per l'ANO TV-Novosti com una organització sense ànim de lucre autònoma; nogensmenys, la major part del finançament del canal prové dels pressupostos del Govern de la Federació Russa.
El 2022, en el marc de la invasió russa d'Ucraïna, la presidenta de la Comissió Europea, Ursula von der Leyen, va ordenar als operadors europeus de tallar les emissions de RT i de l'agència de notícies Sputnik, una mesura que fins aleshores no s'havia aplicat mai pel que fa a la censura de mitjans de comunicació. Abans ja havien fet el mateix les multinacionals estatunidenques Google i Meta Platforms bloquejant-ne els continguts a les seues xarxes socials.
El 26 de febrer de 2023, en el marc del desè paquet de sancions de la UE contra Rússia, s'hi va incloure la suspensió de les llicències de RT per les emissions en àrab.

## Referències

* ↑ File:ANO TV-Novosti (Federal Tax Service of Russia, Unified State Register of Legal Entities).pdf
* ↑ Verdoy, Carme. «El veto europeu a RT i Sputnik: un precedent perillós per la llibertat d'expressió». Directa, 02-03-2022. [Consulta: 3 març 2022].
* ↑ «Google se suma a Meta y bloquea los canales de YouTube de RT y Sputnik» (en castellà). Sport, 01-03-2022. [Consulta: 3 març 2022].
* ↑ «One year of Russia’s full-scale invasion and war of aggression against Ukraine, EU adopts its 10th package of economic and individual sanctions» (en anglès). Comissió Europea, 26-02-2023. [Consulta: 25 febrer 2023].
# Pete Best

Pete Best (anglès: Randolph Peter Best) (Chennai, 24 de novembre de 1941) és un músic anglès que va formar part de The Beatles com a bateria, amb anterioritat a Ringo Starr.
Pete Best va ser el bateria de The Beatles uns mesos durant l'any 1959, quan el grup tocava ocasionalment a The Casbah Club a Liverpool, propietat de la mare de Pete. En aquella època la banda no disposava de bateria fix. L'any 1960, va reingressar quan el grup va aconseguir el seu primer contracte professional per tocar a diversos clubs d'Hamburg a través del promotor artístic Allan Williams. Va formar part de la banda fins a la primera audició per a EMI el 1962 i en va ser acomiadat el 16 d'agost del mateix any. El productor d'EMI George Martin no el considerava prou bo; d'altra banda, no s'havia integrat prou bé al grup durant l'estada a Alemanya. Per exemple, no es va canviar el pentinat com els altres, a l'estil "Mop Top", i faltava sovint a les actuacions, cosa que feia que haguessin de buscar-li un substitut. Un habitual en aquest paper era Ringo Starr, bon amic de la banda, ja que el seu grup "Rory Storm and The Hurricanes", també de Liverpool, tocava en el mateix local que The Beatles. Aquests fets van decidir al grup a expulsar Pete i demanar a Ringo que el substituís completant així la formació definitiva de The Beatles fins a la seva dissolució, el 1970.
L'encarregat d'acomiadar a Pete va ser Brian Epstein, nou manager del grup, que li va oferir de formar part d'algun dels altres grups dels que ell també era manager, però Pete va rebutjar l'oferta. Tanmateix el grup "Rory Storm and The Hurricanes" li van oferir d'ocupar el lloc de Ringo però també ho va rebutjar.
Un mes després del seu acomiadament va ingressar al grup "Lee Curtis and The All Stars". Amb Pete com a estrella la banda va realitzar diverses gires per Gran Bretanya i Alemanya i va signar un contracte amb la discogràfica DECCA, que irònicament havia rebutjat The Beatles l'any anterior. Van tenir tan poc d'èxit que mesos després Lee Curtis va abandonar el grup. Així ara la banda es va dir Pete Best and The All Stars, The Pete Best Combo i The Pete Best Band. Canviant sovint de components fins al 1968. Després de la dissolució del grup va abandonar la música professional i va treballar com a funcionari de correus.
Vint anys després, el 1988 reapareix amb el grup The Pete Best Band amb el que fins a l'actualitat realitza gires per tot el món. L'any 1995 amb motiu de l'edició del primer volum de la trilogia The Beatles Anthology, es van publicar en aquest àlbum diversos enregistraments en els quals ell va participar, motiu pel qual va cobrar una bona quantitat de diners, uns quatre milions de lliures. Segons diria en una entrevista el mateix Pete, "..amb aquests diners podré viure tranquil la resta de la meva vida..."

## Referències

* ↑ «The Beatles». GEC. [Consulta: 13 gener 2021].

## Enllaços externs

* Pàgina oficial de Pete Best
* Videos de Pete Best Arxivat 2008-01-15 a Wayback Machine.
* Audio Entrevista a Pete Best Arxivat 2010-01-03 a Wayback Machine.
* Música de Pete Best Arxivat 2008-01-06 a Wayback Machine.
# Proceratophrys brauni

Proceratophrys brauni és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Kwet, A. & Garcia, P. 2004. Proceratophrys brauni. Llista Vermella d'Espècies Amenaçades de la UICN 2006. Consulta: 15 de gener de 2008.
# Isidoro Millán Mariño

Isidoro Millán Mariño (Pontevedra, 1890 - 1983) fou un advocat i periodista gallec, pare del genealogista Isidoro Millán González-Pardo. Col·laborà a La Correspondencia Gallega, diari propietat del seu pare, José Millán. Fou elegit diputat per la província de Pontevedra pel Partit Republicà Liberal Demòcrata a les eleccions generals espanyoles de 1933, i ocupà el càrrec de Director General de Justícia durant el bienni cedista.

## Enllaços externs

* Fitxa al Congrés dels Diputats
# Volta a Limburg

«Volta a Limburg» té aquests significats:
* Volta a Limburg (Bèlgica) Competició ciclista belga que es disputa des del 1919
* Volta a Limburg (Països Baixos) Competició ciclista neerlandesa que es disputa des del 1948
* Volta Limburg Classic Competició ciclista neerlandesa, coneguda anteriorment com a Hel van het Mergelland que es disputa des del 1973
* Volta a Limburg amateur Competició ciclista belga que es disputà del 1945 al 2003
# Toscanita

La toscanita o tuscanita és un mineral de la classe dels silicats. Rep el nom de la regió de la Toscana (Itàlia), on es troba la seva localitat tipus.

## Característiques

La toscanita és un silicat de fórmula química (K(Ca,Na)₆(Si,Al)$_{10}$O$_{22}$[SO₄,CO₃,(OH)₂]·H₂O. Va ser aprovada com a espècie vàlida per l'Associació Mineralògica Internacional l'any 1976. Cristal·litza en el sistema monoclínic. La seva duresa a l'escala de Mohs oscil·la entre 5,5 i 6.
Segons la classificació de Nickel-Strunz, la toscanita pertany a «09.EG - Fil·losilicats amb xarxes dobles amb 6-enllaços més grans» juntament amb els següents minerals: cymrita, naujakasita, manganonaujakasita, dmisteinbergita, kampfita, strätlingita, vertumnita, eggletonita, ganofil·lita, tamaïta, coombsita, zussmanita, franklinfilita, lennilenapeïta, parsettensita, estilpnomelana, latiumita, jagoïta, wickenburgita, hyttsjoïta, armbrusterita, britvinita i bannisterita.

## Formació i jaciments

Va ser descoberta a la pedrera Toscopomici, situada a la localitat de Pitigliano, a la província de Grosseto (Toscana, Itàlia). També ha estat descrita en altres localitats de la regió italiana del Laci, tractant-se aquests indrets dels únics a tot el planeta on ha estat descrita aquesta espècie mineral.

## Referències

* ↑ «Tuscanite» (en anglès). Mindat. [Consulta: 8 febrer 2020].
* ↑ Garrido, Josep Lluís; Ybarra, Joan Manuel. Nomenclàtor de les espècies minerals, 2010, p. 374. D.L. B-38531-2010 [Consulta: 8 febrer 2020].
# Ush

Ush (en sumeri (𒍑 Uš, que possiblement es pot llegir Ninta) va ser rei o ensi d'Umma, una Ciutat estat de Sumer, cap a l'any 2450 aC.
El nom del rei es troba en diverses inscripcions, com per exemple en l'anomenat Con d'Entemena, on es diu que va violar la frontera amb Lagaix, que havia estat solemnement establerta pel rei Mesalim (ca. 2600 aC). Segons el relat conservat, Ush va envair el territori de Lagaix, i la seva invasió va ser repel·lida, encara que no es diu quin rei o quin general ho va fer. Es creu que qui va derrotar Ush va ser Eannatum I, rei de Lagaix, segons es pot deduir de la lectura d'un fragment de l'Estela dels voltors que sembla indicar que després de la pèrdua de 3.600 soldats al camp de batalla, Ush va ser assassinat a la seva capital, Umma.
Eannatum va signar un tractat delimitant les fronteres amb Enakale, el successor d'Ush, tal com es descriu al Con d'Entemena.

## Referències

* ↑ Sallaberger, Walther (et al.) (eds.). History & philology. Turnhout: Brepols, 2015, p. 75. ISBN 9782503534947.
# Pulvinula

Pulvinula és un gènere de fongs de la família Pyronemataceae. El gènere va ser descrit pel micòleg francès Jean Louis Émile Boudier el 1885.

## Espècies

* Pulvinula alba
* Pulvinula albida
* Pulvinula anthracobia
* Pulvinula archeri
* Pulvinula carbonària
* Pulvinula cinnabarina
* Pulvinula convexella
* Pulvinula discoidea
* Pulvinula etiolata
* Pulvinula globifera
* Pulvinula guizhouensis
* Pulvinula johannis
* Pulvinula lacteoalba
* Pulvinula laeterubra
* Pulvinula miltina
* Pulvinula minor
* Pulvinula multiguttula
* Pulvinula mussooriensis
* Pulvinula neotropica
* Pulvinula nepalensis
* Pulvinula niveoalba
* Pulvinula orichalcea
* Pulvinula pyrophila
* Pulvinula salmonicolor
* Pulvinula subaurantia
* Pulvinula tetraspora
# Quercus lancifolia

Quercus lancifolia és una espècie de roure que pertany a la família de les fagàcies i està dins de la secció dels roures blancs, que són els roures blancs d'Europa, Àsia i Amèrica del Nord.
És un gran arbre forestal que pot arribar a fer fins als 30 metres d'alçada amb un tronc de 100 cm o més de DAH. Les fulles fan fins a 22 cm de llarg, de vegades sense lòbuls ni dents, però de vegades amb ondulacions o dents afilades, de color verd a la part superior, blanquinoses i ceroses a la part inferior.
És una espècie de roure que es troba a Amèrica Central i Mèxic. Té una distribució disjuntiva (discontínua) a Mèxic, només s'ha trobat a dos estats: Veracruz a l'est de Mèxic i Jalisco a l'oest de Mèxic.

## Taxonomia

Quercus lancifolia va ser descrita per Diederich Franz Leonhard von Schlechtendal i Ludolf Karl Adelbert von Chamisso i publicat a Linnaea 5: 78. 1830.

### Etimologia

Quercus: Nom genèric del llatí que designava igualment al roure i a l'alzina.
lancifolia: epítet

### Sinonímia

* Quercus aaata C.H.Mull.
* Quercus boqueronae Trel.
* Quercus corrugata Hook.
* Quercus corrugata var. granulifera Trel.
* Quercus corrugata var. ipalensis Trel.
* Quercus corrugata var. microcarpa Wenz.
* Quercus cyclobalanoides Trel.
* Quercus excelsa Liebm.
* Quercus insignis var. pilarius (Trel.) A.E.Murray
* Quercus insignis subsp. pilarius (Trel.) A.E.Murray
* Quercus lancifolia f. pilosiuscula Wenz.
* Quercus molinae C.H.Mull.
* Quercus ovandensis Matuda
* Quercus pilarius Trel. Synonym
* Quercus pilgeriana Seemen
* Quercus reevesii Trel.
* Quercus yousei Trel.

## Referències

* 1 2 «Quercus lancifolia». The Plant List, 2013. [Consulta: 21 novembre 2020].
* 1 2 McVaugh, R. 1974. Flora Novo-Galiciana: Fagaceae. Contributions from the University of Michigan Herbarium 12:39-40 in English with line drawing on page 39
* ↑ Nixon, K. et al. 1998. Quercus excelsa Arxivat 27 June 2014$^{[Datemismatch]}$ a Wayback Machine.. Llista Vermella d'Espècies Amenaçades de la UICN 2006. Arxivat 27 June 2014$^{[Datemismatch]}$ a Wayback Machine. Downloaded on 23 August 2007.
* ↑ «Quercus lancifolia». Tropicos.org. Missouri Botanical Garden. [Consulta: 20 novembre 2020].
# Proechimys magdalenae

Proechimys magdalenae és una espècie de mamífer rosegador de la família de les rates espinoses. És endèmica de Colòmbia, on viu a altituds d'entre 0 i 500 msnm. Es tracta d'un animal nocturn i solitari que s'alimenta de llavors, fruita, fulles i insectes. El seu hàbitat natural són els boscos. Es desconeix si hi ha cap amenaça significativa per a la supervivència d'aquesta espècie.

## Referències

* ↑ Tirira, D.; Boada, C.; Weksler, M.; Anderson, R. P.; Gómez-Laverde, M. Proechimys magdalenae. UICN 2008. Llista Vermella d'espècies amenaçades de la UICN, edició 2008, consultada el 8 juliol 2015.
# Proechimys guairae

Proechimys guairae és una espècie de mamífer rosegador de la família de les rates espinoses. Viu a Veneçuela i, possiblement, a Colòmbia. Es tracta d'un animal nocturn. Els seus hàbitats naturals són els boscos primaris i secundaris. Es creu que no hi ha cap amenaça significativa per a la supervivència d'aquesta espècie, encara que la part oriental de la seva distribució s'està degradant. Tot i que ara mateix se la classifica com una sola espècie, en realitat es tracta d'un complex d'espècies que probablement s'acabarà dividint en diverses espècies.

## Referències

* ↑ Aguilera, M.; Ochoa, J. Proechimys guairae. UICN 2008. Llista Vermella d'espècies amenaçades de la UICN, edició 2008, consultada el 1 juliol 2015.
# Quetzal fulgent

El quetzal fulgent (Pharomachrus fulgidus) és una espècie d'ocell de la família dels trogònids (Trogonidae) que habita la selva humida de les muntanyes del nord-est de Colòmbia i nord de Veneçuela.

## Referències

* ↑ Quetzal fulgent al TERMCAT Rev. 05/08/2012
# Prone Lugo Asociación Deportiva

El Prone Lugo Asociación Deportiva, conegut per motius de patrocini com Azkar Lugo Fútbol Sala, és un club de futbol sala gallec de la ciutat de Lugo, que juga a la Divisió d'honor de la Lliga espanyola de futbol sala.
Juga els seus partits com a local al Pavillón dos Deportes de Lugo.

## Història

La temporada 2005/06 es proclamà campió de la Recopa d'Europa en guanyar al Boavista FC portuguès a la final per 4-0.

## Palmarès

* 1 Recopa d'Europa: 2005-2006
* 5 Copes Xunta de Galicia: 1998, 2002, 2003, 2006, 2012

## Trajectòria

* Temporades a Divisió d'Honor: 11
* Temporades a Divisió de Plata: 3
* Temporades a Primera Nacional A: 2

## Enllaços externs

* Web oficial del Prone Lugo
# Quintana (Texas)

Quintana és un poble al Comtat de Brazoria de Texas, Estats Units, amb una població de 56 habitants d'acord al cens del 2010.

## Geografia

Quintana és al sud del Comtat de Brazoria a 28° 55′ 29″ N, 95° 19′ 06″ O﻿ / ﻿28.924819°N,95.318331°O﻿ / 28.924819; -95.318331, banyat pel Golf de Mèxic. Limita amb la ciutat de Surfside Beach al nord-est, a través de l'entrada al port de Freeport, i per la ciutat de Freeport al sud-oest en l'àrea de Bryan Beach. L'Intracoastal Waterway al nord-oest separa Quintana de la porció principal de Freeport.
Segons l'Oficina del Cens dels Estats Units, el poble de Quintana té una àrea total de 0.66 milles quadrades (1.7 km$^2$), de les quals 1.4 milles quadrades (3.5 km$^2$) és terra i 1,4 milles quadrades (3,5 km²), o 67.87%, és aigua.
El clima en aquesta àrea es caracteritza per estius calents, humits i generalment hiverns suaus. Segons la classificació climàtica de Köppen, Quintana té un Clima subtropical humit, abreujat "Cfa" als mapes climàtics.

## Demografia

D'acord al cens del 2000 hi havia 38 persones, 20 cases i 11 famílies residint al poble. La densitat de població era 62,6 persones per milla quadrada (24,1/km²). Hi hi havia 41 unitats d'habitatge amb una densitat mitjana de 67,6 per milla quadrada (26,0/km²). La taxa racial de la ciutat era 84,21% blancs, i 15,79% de dos o més races. hispà o llatins de qualsevol raça era 15,79% de la població.
Hi hi havia 20 llars en les que en un 10,0% hi vivien menors de 18 anys, en el 40,0% hi convivien parelles casades, en el 5,0% hi vivia una dona sense marit, i 45,0% no eren famílies. El 25,0% de les cases només hi viva una persona i en un 10,0% aquesta tenia més 64 anys. La mida de casa mitjana era 1,90 i la mida familiar mitjana era 2,18.
Al poble, la població es distribuïa amb 10,5% sota l'edat de 18, 5,3% de 18 a 24, 26,3% de 25 a 44, 42,1% de 45 a 64, i 15,8% de més de 64 anys. L'edat mediana era de 48 anys. Per cada 100 dones, hi hi havia 171,4 homes. Per cada 100 dones de 18 anys en amunt, hi hi havia 142,9 homes.
Els ingressos mitjans per una casa al poble era de 25.500$, i els ingressos medians per a una família era de 11.875$. Els homes tenien uns ingressos medians de 27.500$ versus 14.688$ per a les dones. L'ingrés per capita del poble era 15,900$. Hi hi havia un 25,0% de famílies i 18,2% de la població que vivint sota del llindar de pobresa, excloent als menors de 18 i als majors de 64.

## Notes

* 1 2 «Geographic Identifiers: 2010 Demographic Profile Data (G001): Quintana town, Texas». U.S. Census Bureau, American Factfinder. [Consulta: 17 abril 2014].
* ↑ «US Gazetteer files: 2010, 2000, and 1990». United States Census Bureau, 12-02-2011.
* ↑ Climate Summary for Quintana, Texas
# Quintana d'Esplugues

La Quintana d'Esplugues és un paratge constituït per camps de conreu a tocar d'una masia (quintana) del terme municipal de Castellcir, a la comarca del Moianès.
Són als costats nord i oest de la masia d'Esplugues, en el sector més de ponent del terme de Castellcir, a prop ja del límit amb Castellterçol. Diferentment d'altres masies, aquesta quintana no és al costat de la casa, sinó al damunt. La Riera de Fontscalents travessa pel bell mig la part més baixa d'aquesta quintana, al nord de la masia i just a migdia d'on aflueix en aquesta riera el Xaragall de la Cuaranya. Més a llevant hi ha el Camp Gran d'Esplugues, al seu sud-est, el Sot de la Millera. Al nord de la Quintana d'Esplugues es troben els Camps de Portet.

## Etimologia

Deu el seu nom al fet que aquests camps són adjacents a la masia d'Esplugues; la paraula quintana reflecteix exactament aquest concepte.
# RTAI

RTAI és l'acrònim de Real Time Application Interface és una extensió del nucli de Linux per a Temps real desenvolupada pel DIAPM ("Dipartimento di Ingegneria Aerospaziale - Politecnico di Milano") basada originalment en RTLinux.
Xenomai, antigament "RTAI/Fusion", és un projecte sorgit del col·lectiu de RTAI, amb molts elements comuns amb l'original, amb l'objectiu d'aconseguir una major portabilitat i integració amb Linux en la versió modificada pel pedaç RT_PREEMPT de Ingo Molnar que augmenta les capacitats de temps real de Linux.
RTAI es manté com a projecte per a les aplicacions de temps real més estricte.
Inicialment RTHAL (part del projecte) era emprat per interceptar les interrupcions del maquinari i processar-les. Això comportava fer pedaços al Linux per a cada versió. En aparèixer Adeos va ser adoptat com a hipervisor, per a alliberar-se de la feina de fer els pedaços del Linux. Addicionalment això els allibera de reclamacions per patents sobre el sistema de temps real emprat prèviament.

## Vegeu també

* XtratuM
* PaRTiKle

## Referències

* ↑ Univ. di Padova - RTAI / Xenomai (Presentació) Arxivat 2009-04-07 a Wayback Machine. (anglès)
* ↑ «Wiki de Linux per a temps real». Arxivat de l'original el 2008-12-19. [Consulta: 30 març 2009].
* ↑ DIAPM - Linux Real Time Application Interface (RTAI) in low cost high performance motion control (anglès)
* ↑ RTAI FAQs - Diferències entre RTHAL i Adeos Arxivat 2010-02-24 a Wayback Machine. (anglès)
* ↑ «Linuxdevices.com - Project says 'adeos' to real-time Linux patents». Arxivat de l'original el 2012-07-14. (anglès)

## Enllaços externs

* RTAI - Lloc web oficial
# RTL

RTL té els següents significats:
* RTL (ràdio francesa), emissora de ràdio francesa, generalista i de difusió nacional que pertany al grup luxemburguès de comunicació RTL Group
* RTL – Deutschlands Hit-Radio o RTL Radio, emissora de ràdio comercial en alemany
* RTL Group
* RTL Lounge, canal de televisió generalista privat luxemburguès i que difon programes a escala internacional, tot i adreçar-se a un públic neerlandès
* RTL Nederland o RTL Véronique SA, canal de televisió neerlandès, filial de RTL Group
* RTL Radio Lëtzebuerg, emissora de ràdio generalista luxemburguesa en luxemburguès
* RTL Télé Lëtzebuerg, canal de televisió del Luxemburg, propietat de RTL Group i localitzat a Luxemburg mateix
* RTL Television o RTL plus, xarxa de televisió comercial alemanya distribuïda per cable i per satèl·lit, així com via digital terrestre propietat de RTL Group
* RTL 4, canal de televisió generalista privat luxemburguès que difon programes a escala internacional, tot i adreçar-se a un públic neerlandès
* RTL 5, canal de televisió generalista privat luxemburguès i que difon programes a escala internacional, tot i adreçar-se a un públic neerlandès
* RTL 7, canal de televisió generalista privat luxemburguès i que difon programes a escala internacional, tot i adreçar-se a un públic neerlandès
* RTL 8, canal de televisió generalista privat luxemburguès i que difon programes a escala internacional, tot i adreçar-se a un públic neerlandès
* RTL Zwee, canal de televisió privat de caràcter generalista, destinat més aviat a un públic més adolescent, i de nacionalitat luxemburguesa